

На основу члана 46. тачка 2. Закона о локалној самоуправи (“Службени гласник РС” број 129/2007, 83/2014 - други закон, 101/2016 - други закон и 47/2018) и члана 60. став 1. тачка 2) и 16) Статута општине Уб (“Службени гласник општине Уб” број 4/2019), а у складу са Инструкцијом у вези са поступањем предшколских установа поводом отварања објеката за пријем уписане деце у време трајања епидемије COVID-19 – Министарство просвете, науке и технолошког развоја број: 610-00-00317/2020-01 и Министарство здравља број: 530-01- 45/2020-10 од 5. маја 2020. године,
решавајући по предлогу Предшколске установе '' Уб'' број 227/2020-01 од 22. маја 2020. године за доношење одлуке о плаћању услуга Установе у току и по престанку ванредног стања,
Општинско веће општине Уб, 26. маја 2020. године, доноси

о раду Предшколске установе ''Уб'' у време трајања епидемије COVID-19

1. Обавезује се Предшколска установа ''Уб'' из Уба у даљем тексту Установа, да од 11. маја 2020. године организује и реализује рад Установе у складу са Инструкцијом у вези са поступањем предшколских установа поводом отварања објеката за пријем уписане деце у време трајања епидемије COVID-19 – Министарство просвете, науке и технолошког развоја број: 610-00-00317/2020-01 и Министарство здравља број: 530-01-45/2020-10 од 5. маја 2020. године, у даљем тексту Инструкција, тако што ће одредбе Инструкције реализовати у складу са проценом максимално могућег броја деце у објекту, односно васпитној групи, који (умањен број деце) омогућава спровођење неопходних превентивно-здравствених мера и обезбеђење санитарно-хигијенских услова.
2. Oд 15. марта 2020. године – од почетка трајања ванредног стања на територији Републике Србије, а укинутог 6. маја 2020. године, закључно са 10. мајем 2020. године, неће се вршити наплата износа учешћа корисника у месечној економској цени утврђена Решењем о утврђивању економске цене програма васпитања и образовања и износа учешћа корисника у месечној економској цени у Предшколској установи ''Уб'' из Уба за 2020. годину (''Службени гласник општине Уб 3/2020), у даљем тексту Решење.
3. Од 11. маја 2020. године:
1) наплата износа учешћа корисника у месечној економској цени из Решења из тачке
2. закључка, има се вршити само родитељу који најави повратак детета у установу у складу са Инструкцијом;
2) неће се вршити наплата износа учешћа корисника у месечној економској цени из Решења из тачке 2. закључка, родитељу чије дете је остало код куће (чије дете не долази у Установу).
4. Овај закључак примењиваће се све време док у Установи борави број деце одређен у складу са тачком 1. Решења (умањен број деце).
5. О спровођењу овог закључка стараће се Предшколска установа ''Уб'' и Општинска управа - Одељење за финансије и Одељење за делатности установа и заштиту животне сре- дине.
6. Овај закључак објавити у ''Службеном гласнику општине Уб''.

